CELEX: 62020TN0374
Language: sl
Date: 2020-06-15 00:00:00
Title: Zadeva T-374/20: Tožba, vložena 15. junija 2020 – KM/Komisija

3.8.2020   
            
            
               SL
            
            
               Uradni list Evropske unije
            
            
               C 255/34
            
         
      Tožba, vložena 15. junija 2020 – KM/Komisija
      (Zadeva T-374/20)
      (2020/C 255/45)
      Jezik postopka: nemščina
      
         Stranki
      
      
         Tožeča stranka: KM (zastopnik: M. Müller-Trawinski, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Sklep tožene stranke z dne 7. oktobra 2019, vsebovan v sklepu „Autorité Investie du Pouvoir de Nomination (AIPN)“ (organ za imenovanja) št. R/627/19 z dne 20. marca 2020, s katerem je tožena stranka zavrnila dodelitev družinske pokojnine tožeči stranki, in naj ji naloži, naj ponovno odloči upoštevajoč pravno mnenje Splošnega sodišča ter ji dodeli družinsko pokojnino;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožba je utemeljena s tema tožbenima razlogoma.
      
                  1.
               
               
                  Prvi tožbeni razlog
                  V okviru prvega tožbenega razloga je navedeno, da je diskriminatorno, da se od heteroseksualnih parov zahteva sklenitev zakonske zveze, pri vseh drugih parih pa za dodelitev družinske pokojnine zadošča kakršna koli oblika trajajočega registriranega življenjskega partnerstva.
               
            
                  2.
               
               
                  Drugi tožbeni razlog
                  V okviru drugega tožbenega razloga je navedeno, da je člen 18 Priloge VIII h Kadrovskim predpisom za uradnike Evropske unije v povezavi s členom 20 iste priloge diskriminatoren in zato ničen, ker za aktivne uradnike zadošča eno leto zakonske zveze, da se šteje, da so v trajajoči zvezi, ki v primeru smrti uradnika partnerju daje pravico do družinske pokojnine, kar pa zadeva partnerje uradnikov, ki so sklenili zakonsko zvezo po upokojitvi uradnika, pa je treba za pridobitev pravice do družinske pokojnine dopolniti pet let zakonske zveze.